**Tartalomjegyzék**

**a Zalakaros Város Önkormányzata Képviselőtestületének 2020. november 13-án   
hozott határozatokról**

Hat. száma Tartalom

220/2020. Zalakaros város és térsége szennyvízelvezető rendszere és   
 szennyvíztisztító telepe víziközmű rendszerre kötendő egybefoglalt bérleti  
 és üzemeltetési szerződés jóváhagyása

221/2020. Zalakaros Gyógyhelyi látogató épület elektronikus tűzjelző rendszer  
 távfelügyeleti működtetése

222/2020. Zalakaros Gyógyhelyi látogató épület elektronikus tűzjelző rendszer  
 működtetése

223/2020. Zalakaros Város Önkormányzata 2020. évi közbeszerzési terv módosítása

**Zalakaros Város Önkormányzata Képviselőtestületének 220/2020. (XI.13.) számú határozata:**

Magyarország Kormánya által a 478/2020. (XI.03.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva egyetértek több ellátásért felelős tulajdonából álló Zalakaros és térsége szennyvízelvezető víziközmű-rendszerre (ZK-SZV megnevezésű, 21-11785-1-006-00-03 hivatali azonosító kód) nézve fennálló üzemeltetési jogviszonyok egy szerződésbe foglalásáról szóló a jelen előterjesztés mellékletét képező „Egybefoglalt bérleti és üzemeltetési szerződés” megnevezésű okirat megkötésével és a szerződést aláírom az alábbi kiegészítéssel:

A szerződés XVI. pontja” A szerződés megszűnése, megszüntetése” rész az alábbi 12. ponttal egészüljön ki:

 „12. Felek rögzítik, hogy 2021. március 31-ig a szerződés tartalmi felülvizsgálata érdekben egyeztető tárgyalásokat folytatnak. Amennyiben ezen tárgyalások során felek a szerződésben nem rendezett kérdések vonatkozásában nem jutnak egyezségre, az ellátásért felelős az üzemeltetési szerződést az év végére szólóan 8 hónapos felmondási idővel felmondhatja, a Vksztv. 20. § (1) c) pontja alapján.”

Javaslom az ellátásért felelős többi önkormányzat polgármestere részére, hogy támogassa a szerződés kiegészítését a fenti javaslattal.

Határidő: 2020. november 15.  
Felelős: Novák Ferenc polgármester  
Operatív felelős: Torma László aljegyző

Novák Ferenc   
polgármester

**Zalakaros Város Önkormányzata Képviselőtestületének 221/2020. (XI.13.) számú határozata:**

Magyarország Kormánya által a 478/2020. (XI.03.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§.(4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva jóváhagyom a Zalakaros Gyógyhelyi Látogató épületben kiépítésre került elektronikus tűzjelző rendszer távfelügyelete tárgyú, jelen előterjesztés mellékletét képező, RK Tűz-Őr Vagyonvédelmi Kft.-vel (székhely:8800 Nagykanizsa Király u. 15.; adószám: 12491258-2-202020) kötendő, 2020. november 13. napjától 2025. november 12-ig tartó határozott időre szóló megbízási szerződést, és a szerződést aláírom.

Felelős: Novák Ferenc polgármester  
Határidő: azonnal  
Operatív felelős: Dr. Szentgyörgyvölgyi Eszter jogi referens

Novák Ferenc  
polgármester

**Zalakaros Város Önkormányzata Képviselőtestületének 222/2020. (XI.13.) számú határozata:**

Magyarország Kormánya által a 478/2020. (XI.03.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§.(4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva jóváhagyom a Zalakaros Gyógyhelyi 288/11 hrsz. alatti Látogató épületben kiépítésre került elektronikus tűzjelző rendszer karbantartása tárgyú, jelen előterjesztés mellékletét képező, Dezső Tibor vállalkozóval (telephely: 8800 Nagykanizsa, Új Élet u. 28. adószám: 64326694-2-40) kötendő, 2020. november 13. napjától 2025. november 12-ig tartó határozott időre szóló vállalkozási szerződést, és a szerződést aláírom.

Felelős: Novák Ferenc polgármester  
Határidő: azonnal  
Operatív felelős: Dr. Szentgyörgyvölgyi Eszter jogi referens

Novák Ferenc  
polgármester

**Zalakaros Város Önkormányzata Képviselőtestületének 223/2020. (XI.13.) számú határozata:**

Magyarország Kormánya által a 478/2020. (XI.03.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva jóváhagyom Zalakaros Város Önkormányzata- előterjesztés mellékletét képező- 2020. évi közbeszerzési tervének módosítását.

Felelős: Novák Ferenc polgármester  
Határidő: azonnal  
Operatív felelős: Hohl-Szabó Edina projektmenedzser

Novák Ferenc  
polgármester